**LITGRID AB ATVIRO KONKURSO**

**SPECIALIOSIOS PIRKIMO SĄLYGOS**

**TURTO DRAUDIMO PASLAUGŲ PIRKIMAS**

2020 m. spalio 19 d.

# **BENDROSIOS NUOSTATOS**

* 1. Vykdomas Tarptautinis pirkimas.

1.2. Pirkimas vykdomas CVP IS priemonėmis*.* Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjų susirašinėjimas vykdomas tik šiomis priemonėmis.

1.3.Tiekėjams neleidžiama pateikti alternatyvių pasiūlymų.

1.4. Šio Pirkimo metu nėra parengtas Sutarties projektas. Esminės sutarties sąlygos išdėstytos SPS 9 dalyje. Perkantysis subjektas atskiru pranešimu, po pranešimo Tiekėjams apie Pirkimo rezultatus išsiuntimo, kreipsis CVP IS priemonėmis į Pirkimą Laimėjusį Tiekėją pateikti Sutarties projektą su jame išdėstytomis SPS 9 dalyje numatytomis esminėmis Sutarties sąlygomis.

1.5. Tiesioginio atsiskaitymo su Subtiekėjais tvarka nurodyta Sutarties projekte.

# **PIRKIMO OBJEKTAS**

* 1. Pirkimo objektas – Turto draudimo paslaugos.
  2. Pirkimo objekto aprašymas pateikiamas Techninėje specifikacijoje.
  3. Pirkimo objektas skaidomas į dvi Pirkimo objekto dalis:
     1. I Pirkimo objekto dalis – kilnojamo ir nekilnojamo turto, adresu Viršuliškių sk. 99B, Vilnius, draudimo paslaugos;
     2. II Pirkimo objekto dalis – turto, priklausančio Perkančiajam subjektui ir išvardinto SPS 3 priedo „Techninė specifikacija“ priede Nr. 1, draudimo paslaugos.
  4. Tiekėjas gali pateikti Pasiūlymą vienai ar abiem Pirkimo objekto dalims.
  5. Perkantysis subjektas nenumato rengti susitikimų su Tiekėjais dėl Pirkimo sąlygų paaiškinimų.

2.8. Jeigu Perkantysis subjektas gaus klausimų dėl Pirkimo dokumentų, į kuriuos atsakant reikės pateikti konfidencialią Perkančiojo subjekto informaciją, Perkantysis subjektas tokią informaciją pateiks CVP IS susirašinėjimo priemonėmis kiekvienam Tiekėjui asmeniškai. Tiekėjas, norėdamas susipažinti su tokia informacija, privalės CVP IS susirašinėjimo priemonėmis atsiųsti prašymą ir užpildytą bei pasirašytą Konfidencialumo įsipareigojimą (SPS 5 priedą).

# **TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI**

3.1. Tiekėjų pašalinimo pagrindų nebuvimas ir kvalifikacija yra tikrinami šiame Pirkime. Tiekėjai privalo pateikti Pasiūlymą (SPS 1 priedas) ir Europos bendrąjį viešųjų pirkimų dokumentą[[1]](#footnote-2) (toliau – EBVPD) (SPS 2 priedas). Kvalifikacijos atitiktį pagrindžiančius dokumentus, nurodytus šio punkto 2 lentelėje, bus prašoma pateikti tik iš Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą.

1 lentelė

|  |  |  |
| --- | --- | --- |
| **Eil. Nr.** | **Tiekėjo pašalinimo pagrindai** | **Pateikiami dokumentai** |
|  | Tiekėjas su kitais Tiekėjais yra sudaręs susitarimų, kuriais siekiama iškreipti konkurenciją atliekamame Pirkime, ir Perkantysis subjektas dėl to turi įtikinamų duomenų. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Tiekėjas Pirkimo metu pateko į interesų konflikto situaciją, apibrėžtą Pirkimų įstatymo 33 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar Perkančiojo subjekto sprendimus ir šių sprendimų pakeitimas prieštarautų Pirkimų įstatymo nuostatoms. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Pažeista konkurencija, kaip nustatyta Pirkimų įstatymo 39 straipsnio 3 ir 4 dalyse, ir atitinkamos padėties negalima ištaisyti. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Tiekėjas yra pateikęs melagingą informaciją, t. y.:  1) Tiekėjas Pirkimo procedūrų metu nuslėpė informaciją ar pateikė melagingą informaciją apie atitiktį nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis; arba Tiekėjas dėl pateiktos melagingos informacijos negali pateikti patvirtinančių dokumentų, arba  2) Tiekėjas ankstesnių procedūrų metu nuslėpė informaciją ar pateikė šiame punkte nurodytą melagingą informaciją arba Tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal LR Viešųjų pirkimų įstatymo 50 straipsnį, dėl ko per pastaruosius vienerius metus buvo pašalintas iš pirkimo procedūrų arba per pastaruosius vienerius metus buvo priimtas ir įsiteisėjęs teismo sprendimas; arba  3) vadovaujantis kitų valstybių teisės aktais ankstesnių procedūrų metu Tiekėjas nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienerius metus buvo pašalintas iš pirkimo procedūrų arba per pastaruosius vienerius metus buvo priimtas ir įsiteisėjęs teismo sprendimas ar taikomos kitos panašios sankcijos. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Tiekėjas Pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą Pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl Tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Tiekėjas yra tinkamai neįvykdęs pirkimo arba koncesijos sutarties, t. y.:  1) Tiekėjas yra neįvykdęs viešojo pirkimo sutarties, pirkimo sutarties su perkančiuoju subjektu ar koncesijos sutarties ar netinkamai ją įvykdęs ir tai buvo esminis pirkimo sutarties pažeidimas, kaip nustatyta Civiliniame kodekse (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad Tiekėjas pirkimo sutartyje nustatytą esminę pirkimo sutarties sąlygą vykdė su dideliais arba nuolatiniais trūkumais; arba  2) vadovaujantis kitų valstybių teisės aktais, per pastaruosius 3 metus nustatyta, kad Tiekėjas, vykdydamas ankstesnę pirkimo sutartį, ankstesnę pirkimo sutartį su perkančiuoju subjektu arba ankstesnę koncesijos sutartį, pirkimo sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė pirkimo sutartis buvo nutraukta anksčiau, negu toje pirkimo sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos;  3) Tiekėjas yra įsteigtas siekiant išvengti šiame 6 punkte nustatyto pašalinimo pagrindo taikymo ir Perkantysis subjektas dėl to turi įtikinamų duomenų. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |
|  | Tiekėjas yra padaręs profesinį pažeidimą, kai už finansinės atskaitomybės ir audito teisės aktų pažeidimus Tiekėjui ar jo vadovui paskirta administracinė nuobauda ar ekonominė sankcija, nustatytos Lietuvos Respublikos įstatymuose ar kitų valstybių teisės aktuose, ir nuo sprendimo, kuriuo buvo paskirta ši sankcija, įsiteisėjimo dienos arba nuo dienos, kai asmuo įvykdė administracinį nurodymą, praėjo mažiau kaip vieni metai. | PATEIKIAMA:  Su Pasiūlymu pateikiamas tik EBVPD. Kitų dokumentų pagal šį punktą pateikti nereikalaujama. |

2 lentelė

| **Eil. Nr.** | **Kvalifikacijos reikalavimas** | **Pateikiami dokumentai** |
| --- | --- | --- |
|  | | |
|  | **I-II pirkimo objekto dalims:**  Tiekėjas turi teisę teikti perkamas paslaugas, t. y. vykdyti turto draudimo veiklą Lietuvoje. | PATEIKIAMOS šių dokumentų kopijos: Tiekėjui išduota draudimo veiklos licencija arba atitinkamos užsienio šalies institucijos išduoti dokumentai, suteikiantys teisę teikti turto draudimo paslaugas Lietuvoje.  Pastaba: Su Pasiūlymu pateikiamas tik EBVPD. |
|  | **I-II pirkimo objekto dalims:**  Tiekėjui arba Tiekėjo pagrindiniam akcininkui, kuriam priklauso ne mažiau kaip  50% Tiekėjo akcijų, suteiktas tarptautinės  reitingų agentūros patvirtintas investicinio  lygio reitingas pagal „A.M. Best-ne žemesnis kaip B++, arba „Standard & Poor’s” ne žemesnis kaip BBB, arba „Fitch IBCA“ ne žemesnis kaip BBB, arba „Moody‘s“ –ne žemesnis kaip Baa2. | PATEIKIAMA:  Tiekėjo deklaracija, patvirtinanti, kad Tiekėjui arba Tiekėjo pagrindiniam akcininkui, kuriam priklauso ne mažiau kaip 50 % Tiekėjo akcijų, suteiktas tarptautinės reitingų agentūros patvirtintas investicinio lygio reitingas pagal „A.M. Best - ne žemesnis kaip B++ arba „Standard & Poor’s” - ne žemesnis kaip BBB, arba „Fitch IBCA“ - ne žemesnis kaip BBB, arba „Moody‘s“ – ne žemesnis kaip Baa2.  Pateikiami skenuoti dokumentai elektronine forma.  Pastaba: Su Pasiūlymu pateikiamas tik EBVPD. |
|  | **I-II pirkimo objekto dalims:**  Tiekėjas turi būti perdraudęs pirkimo dokumentuose nurodytas draudimo rizikas perdraudimo įmonėje, kuriai suteiktas tarptautinės reitingų agentūros investicinio lygio reitingas pagal „A.M. Best - ne žemesnis kaip B++ arba „Standard & Poor’s” - ne žemesnis kaip BBB, arba „Fitch IBCA“ - ne žemesnis kaip BBB, arba „Moody‘s“ – ne žemesnis kaip Baa2. | PATEIKIAMA:  Tiekėjo vadovo arba įgalioto asmens pasirašyta laisvos formos deklaracija, kurioje turi būti nurodytas (-i) perdraudikas (-ai), kuris (-ie) yra perėmęs (-ę) pirkimo dokumentuose nurodytą apdraudžiamą riziką iš Tiekėjo, ir nurodytas perdraudiko (-ų) reitingas (-ai).  Tuo atveju, kai Tiekėjas pirkimo dokumentuose nurodytą apdraudžiamą riziką perdraudžia pagal automatinę (obligatorinę) perdraudimo sutartį, Tiekėjas turi pateikti informaciją apie automatinėje perdraudimo sutartyje dalyvaujančias draudimo ar perdraudimo įmones su šių įmonių prisiimamomis apdraudžiamos rizikos dalimis ir šių įmonių reitingais: pagal „A.M. Best - ne žemesnis kaip B++ arba „Standard & Poor’s” - ne žemesnis kaip BBB, arba „Fitch IBCA“ - ne žemesnis kaip BBB, arba „Moody‘s“ – ne žemesnis kaip Baa2;  arba  Tiekėjo vadovo arba įgalioto asmens pasirašyta laisvos formos deklaracija, kurioje turi būti nurodyta, kad Tiekėjas pats prisiima rizikas jų neperdrausdamas.  Pateikiami skenuoti dokumentai elektronine forma.  Pastaba: Su Pasiūlymu pateikiamas tik EBVPD. |

* 1. Kai Pasiūlymą pateikia Tiekėjas/Tiekėjų grupė , tai Tiekėjas/visi Tiekėjų grupės nariai privalo atitikti SPS 1 lentelės 1-7 punktuose nurodytų pašalinimo pagrindų nebuvimą. Jei pasitelkiami subtiekėjai kvalifikacijos reikalavimų pagrindimui, tai jie taip pat privalo atitikti SPS 1 lentelės 1-7 punktuose nurodytų pašalinimo pagrindų nebuvimą. SPS Lentelės Nr. 2 punktuose Nr.1-3 nurodytus kvalifikacijos reikalavimus privalo atitikti Tiekėjas/bent vienas Tiekėjų narys arba visi Tiekėjų grupės nariai kartu.
  2. Tiekėjas, Tiekėjų grupės narys ir kiekvienas Subtiekėjas (*išskyrus tuos Subtiekėjus, kurių pajėgumais nesiremiama pagrindžiant atitiktį Kvalifikacijos reikalavimams*) užpildo ir pasirašo atskirą EBVPD. Specialistui, kurio pajėgumais Tiekėjas remiasi, kuris nėra Tiekėjo darbuotojas ir kurį Tiekėjas ketina įdarbinti, pildyti ir pasirašyti atskiro EBVPD nereikia, Tiekėjas, pateikdamas užpildytą ir pasirašytą EBVPD, deklaruoja, kad jo pasitelkti specialistai atitinka specialistui keliamus reikalavimus. Jeigu tiekėjas neplanuoja specialisto įdarbinti, tokiu atveju toks fizinis asmuo Pasiūlyme nurodomas kaip Tiekėjo subtiekėjas bei pateikiamas jo užpildytas ir pasirašytas EBVPD.

# **REIKALAVIMAI PASIŪLYMŲ PATEIKIMUI**

4.1. Pasiūlymą reikia pateiktiCVP IS priemonėmis į elektroninių pasiūlymų dėžutę ne vėliau kaip iki CVP IS nurodyto termino pabaigos. Perkantys subjektas, gavęs Pasiūlymą kitomis nei šiame punkte nurodytomis priemonėmis, apie tai informuoja Tiekėją, o tokio Pasiūlymo nenagrinėja ir nevertina.

**4.2. Kartu su pasiūlymu dėl I ir II dalies pirkimo objekto dalių tiekėjas privalo pateikti:**

* + 1. Užpildytą ir saugiu elektroniniu ir (ar) fiziniu parašu pasirašytą Pasiūlymo formą. Kartu su Pasiūlymo forma nereikia pateikti kvalifikaciją patvirtinančių dokumentų, įrodančių atitikimą EBVPD nurodytai informacijai.
    2. tinkamai užpildytą ir pasirašytą Tiekėjo (Tiekėjų grupės narių ir/ar subtiekėjų, pasitelkiamų kvalifikacijos reikalavimų pagrindimui, išskyrus fizinius asmenis, kuriuos ketinama įdarbinti) EBVPD formą. Jei EBVPD formą elektroniniu ir (ar) fiziniu parašu pasirašo Tiekėjo/Subtiekėjo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti.
    3. Jeigu Pirkimo procedūrose dalyvauja jungtinės veiklos pagrindu susivienijusi Tiekėjų grupė, **kartu su Pasiūlymu ji turi pateikti jungtinės veiklos sutartį**.
    4. Jei Pasiūlymą formą elektroniniu ir (ar) fiziniu parašupasirašo Tiekėjo vadovo įgaliotas asmuo, prie Pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pasiūlymą[[2]](#footnote-3).
    5. **Pasitelkiamų Subtiekėjų sąrašą pagal SPS 4 priedo formą.**
    6. **Užpildytas ir pasirašytas deklaracijas, patvirtinančias sutikimą būti Tiekėjo Subtiekėju Perkančiojo subjekto atliekamame Pirkime pagal SPS 4 priedo formoje esančius priedėlius.**
    7. **Kartu su pasiūlymu dėl II dalies pirkimo objekto dalies tiekėjas privalo pateikti užpildytą SPS 6 priede „Paslaugų įkainiai“, \*.xlsx formatu pateiktą lentelę.**
  1. *Pasiūlymo forma ir Pirkimo sąlygų priedai turi būti pateikiama lietuvių kalba, kiti dokumentai gali būti pateikiami lietuvių arba anglų kalbomis.*

# **PASIŪLYMŲ NAGRINĖJIMAS IR VERTINIMAS**

5.1. Pirkimo dokumentuose nustatytus reikalavimus atitinkantys Pasiūlymai bus vertinami *pagal ekonomiškai naudingiausio Pasiūlymų vertinimo kriterijų – kainą .*

# **PASIŪLYMŲ GALIOJIMO UŽTIKRINIMAS**

* 1. Šio Pirkimo metu nereikalaujama pateikti Pasiūlymo galiojimo užtikrinimo.

# **KITOS NUOSTATOS**

* 1. Jei Tiekėjas, kurio Pasiūlymas pagal vertinimo rezultatus galės būti pripažintas laimėjusiu, nepateiks kvalifikaciją pagrindžiančių dokumentų, nepaaiškins pateikto Pasiūlymo arba Tiekėjas, kuris bus kviečiamas sudaryti Sutartį, atsisakys ją sudaryti, jis, Perkančiajam subjektui pareikalavus, turės sumokėti Perkančiajam subjektui 10 proc. Tiekėjo pasiūlymo kainos Eur be PVM dydžio baudą bei padengti Perkančiojo subjekto patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo pasiūlymo kainos Eur be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, pasiūlymo kainos Eur be PVM.

**8. SUTARTIES KAINA IR SUTARTIES ĮVYKDYMO UŽTIKRINIMAS**

8.1. Su Laimėjusiu Tiekėju sudaromos *Sutarties* kaina bus lygi Laimėjusio Tiekėjo Pasiūlymo kainai.

8.2. Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos, už Sutartyje numatytų įsipareigojimų netinkamą vykdymą ir (ar) nevykdymą.

# **ESMINĖS SUTARTIES SĄLYGOS**

* 1. Sutartimi Tiekėjas (toliau-Draudikas) įsipareigoja Perkančiam subjektui (toliau-Draudėjas) suteikti turto draudimo paslaugas (toliau - Paslaugos), atitinkančias Sutarties priede Nr. [ ] „Techninė specifikacija“ nurodytus reikalavimus.
  2. Paslaugų teikimo laikotarpis - 12 mėnesių nuo Sutarties įsigaliojimo datos, su galimybe pratęsti vieną kartą ne ilgiau kaip iki 2022 m. gruodžio 31 d.
  3. Sutartis įsigalioja nuo Sutarties pasirašymo dienos, bet ne anksčiau kaip:

I pirkimo objekto dalis - nuo 2021-01-20 d.

II pirkimo objekto dalis – nuo 2021-01-01 d.

* 1. Sutarties pagrindu bus išduodami Draudimo liudijimai/ priedai. Kiekvieno objekto, perkamo pagal II pirkimo objekto dalį, draudimo apsaugos galiojimo laikotarpis bus nurodytas priede prie Draudimo liudijimo. Sutarties galiojimo laikotarpiu, atsiradus naujiems draudimo objektams (nurodytiems techninės specifikacijos priede Nr.1, kurių draudimo apsaugos laikotarpis prasideda vėliau nei 2021-01-01), Draudikas, pagal Draudėjo pateiktus prašymus, privalės išduoti draudimo liudijimus/priedus nurodytiems draudimo objektams.
  2. Sutarties pagrindu Draudiko išduoti draudimo Draudimo liudijimai/ priedai privalo būti pasirašyti Draudėjo Finansų departamento direktoriaus, o jų skaitmeninė kopija grąžinama Draudikui el. paštu ne vėliau kaip per 3 (tris) darbo dienas nuo pasirašymo dienos.
  3. Sutarties kainodara: fiksuotas įkainis.
  4. Sutartis gali būti nutraukta vienašališkai vienai iš Šalių raštu informavus kitą Šalį ne vėliau kaip prieš 90 kalendorinių dienų.
  5. Sutartis gali būti nutraukta abipusiu Šalių rašytiniu susitarimu.
  6. Sutarties kaina, įskaitant visus pratęsimus yra tiekėjo pasiūlyme numatyta kaina:: [ ] EUR.
  7. Aukščiau nurodyta Sutarties kaina yra maksimali suma, už kurią Draudėjas įsigys Paslaugų. Draudėjas neprivalo įsigyti Paslaugų už visą Sutarties kainą, o Draudikui bus mokama tik už faktiškai suteiktas Paslaugas, kurių įkainiai yra nurodyti Sutarties priede Nr. [ ] „Pasiūlymas“.
  8. Paslaugų mokestis skaičiuojamas kiekvienam objektui atskirai ir pradedamas skaičiuoti nuo draudimo apsaugos objektui įsigaliojimo dienos. Jei draudimo apsaugos objektui įsigaliojimo diena nesutampa su pirma mėnesio diena, to mėnesio mokestis yra proporcingas kalendorinių dienų nuo draudimo apsaugos objektui įsigaliojimo dienos iki mėnesio pabaigos skaičiaus ir mėnesio kalendorinių dienų skaičiaus santykiui.
  9. Į Paslaugų kainą įskaičiuoti visi taikytini mokesčiai, taip pat visos tiesioginės ir netiesioginės išlaidos, susijusios su Paslaugų suteikimu.
  10. Paslaugų kaina dėl kainų lygio pasikeitimo Sutarties galiojimo laikotarpiu nėra perskaičiuojama.
  11. Tiekėjas sąskaitą pateikia po Draudimo liudijimų/ priedų išrašymo. Draudimo įmoka sumokama per 15 kalendorinių dienų nuo sąskaitos gavimo dienos. Elektroninė sąskaita faktūra ir su Paslaugų suteikimu susiję dokumentai pateikiami Pardavėjo pasirinktomis priemonėmis: Pardavėjas gali teikti ES Direktyvos 2014/55 reikalavimus atitinkančias elektronines sąskaitas arba teikti kito formato elektronines sąskaitas, pasinaudojant VĮ Registrų centro administruojama informacine sistema „E. sąskaita“.
  12. Draudėjui laiku neatlikus mokėjimo, Draudikas turi teisę reikalauti 0,04 proc. dydžio delspinigių nuo laiku nesumokėtos sumos už kiekvieną uždelstą dieną.
  13. Draudikui laiku neįvykdžius Sutarties, Draudėjas turi teisę reikalauti 0,04 proc. dydžio delspinigių nuo Paslaugų kainos už kiekvieną uždelstą dieną.
  14. Draudikas, gavęs visus draudžiamojo įvykio priežastims, aplinkybėms ir pasekmėms nustatyti bei draudimo išmokai apskaičiuoti reikalingus dokumentus, draudimo išmoką išmoka ne vėliau kaip per 30 kalendorinių dienų nuo tada, kai gauna paskutinį draudimo išmokos išmokėjimui reikšmingą dokumentą.
  15. Draudėjas turi teisę be atskiro Draudiko sutikimo perleisti savo teises ir pareigas pagal Sutartį trečiajam asmeniui. Apie tokį teisių ir pareigų perleidimą Draudikas informuojamas raštu.
  16. Sutartis gali būti keičiama Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje nustatytais atvejais.
  17. Sutarčiai yra taikoma Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.
  18. Sutarties neatskiriama dalis yra LITGRID AB turto draudimo paslaugų pirkimo techninė specifikacija, pirkimą laimėjusio Draudiko pasiūlymas.
  19. Sutartis sudaroma tarpininkaujant Draudėjo įgaliotai draudimo brokerių bendrovei Aon Baltic, UADBB. Draudimo brokeris komisinį atlyginimą gauna tiesiogiai iš Draudiko, su kurio Draudėjas sudaro Sutartį.

# **PRIEDAI**

1 priedas – Pasiūlymo forma I ir II pirkimo objekto dalims.

2 priedas – EBVPD.

3 priedas – Techninė specifikacija.

4 priedas – Pasitelkiamų Subtiekėjų sąrašas.

5 priedas – Konfidencialumo įsipareigojimas.

6 priedas - Paslaugų įkainiai, \*.xlsx formatu.

Rengė: *Milda Dzenisenka, tel. +370 618 69369*

SPS 1 priedas

**PASIŪLYMAS**

**LITGRID AB TURTO DRAUDIMO PASLAUGŲ PIRKIMUI**

**I PIRKIMO OBJEKTO DALIAI**

**INFORMACIJA APIE TIEKĖJĄ**

|  |  |
| --- | --- |
| Tiekėjo pavadinimas/ *Jeigu dalyvauja Tiekėjų grupė, surašomi visi dalyvių pavadinimai* |  |
| Tiekėjų grupės atsakingas partneris *(pildoma, jei pasiūlymą teikia Tiekėjų grupė)* |  |
| Tiekėjo adresas /*Jeigu dalyvauja Tiekėjų grupė, surašomi visi dalyvių adresai* |  |
| Tiekėjo juridinio asmens kodas(-ai) (tuo atveju, jei Pasiūlymą pateikia fizinis asmuo – verslo pažymėjimo Nr. ar pan.)/ *Jeigu pasiūlymą pateikia Tiekėjų grupė pagal jungtinės veiklos sutartį, nurodomi visi Tiekėjų grupės narių kodai* |  |
| Tiekėjo PVM mokėtojo kodas(-ai) |  |
| Tiekėjo / Tiekėjų grupės atsakingo partnerio sąskaitos numeris, banko pavadinimas ir banko kodas |  |
| Pasiūlymo pasirašymui Tiekėjo/Tiekėjų grupės atsakingojo partnerio įgalioto asmens vardas, pavardė, pareigos, telefono numeris ir el. paštas |  |
| Tiekėjo / Tiekėjų grupės, laimėjimo atveju, pasirašančio sutartį asmens vardas, pavardė, pareigos |  |
| Tiekėjo / Tiekėjų grupės, laimėjimo atveju, už sutarties vykdymą atsakingo asmens vardas, pavardė, telefono numeris, elektroninio pašto adresas |  |

1. **SUTIKIMAS SU PIRKIMO SĄLYGOMIS**
   1. Su Pasiūlymu pažymime, kad pateikdami savo Pasiūlymą, sutinkame su PĮ ir Pirkimo sąlygose nustatytomis Pirkimo procedūromis ir būsimos Sutarties sąlygomis.
   2. Patvirtiname, kad atidžiai perskaitėme visus Pirkimo sąlygų, taip pat Techninės specifikacijos reikalavimus, mūsų Pasiūlymas juos visiškai atitinka ir įsipareigojame jų laikytis vykdydami Sutartį. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.
2. **PASIŪLYMO KAINA**
   1. Pasiūlymo kaina nurodoma eurais.
   2. Pasiūlymo kaina nurodoma užpildant pateiktą lentelę:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Matavimo vienetai** | **Maksimalus kiekis**  **Paslaugų teikimo** **laikotarpiu[[3]](#footnote-4)** | **Įkainis Eur be PVM\*** | **Kaina Eur be PVM[[4]](#footnote-5)** |
| **1.** | Kilnojamo ir nekilnojamo turto, adresu Viršuliškių sk. 99B, Vilnius draudimo paslaugos | Mėn. | 24 |  |  |
| **Pasiūlymo kaina Eur be PVM[[5]](#footnote-6)** | | | | |  |
| **PVM\*\*** | | | | |  |
| **Pasiūlymo kaina Eur su PVM[[6]](#footnote-7)** | | | | |  |

***\**** *Įkainiai turi būti pateikiami ne daugiau kaip dviejų skaičių po kablelio tikslumu.*

*\*\*Jeigu taikomas 0 proc. ar lengvatinis PVM dydžio tarifas, prašome nurodyti, kuo vadovaujantis taikomas toks PVM dydžio tarifas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .*

1. **PASIŪLYMO GALIOJIMO TERMINAS**
   1. Pasiūlymas galioja 3 mėnesius nuo **Pasiūlymo** pateikimo termino pabaigos.
2. **KONFIDENCIALI INFORMACIJA**

Tiekėjo visas pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Lentelėje žemiau pateikiama informacija apie Pasiūlyme nurodytos informacijos konfidencialumą. Tuo atveju, jei lentelė ar jos dalis nėra užpildoma, laikoma, kad visa Pasiūlymo informacija arba atitinkama jos dalis nėra laikoma konfidencialia, išskyrus informaciją, kurios atskleidimas negalimas pagal Lietuvos Respublikos asmens duomenų teisinės apsaugos įstatymą.

|  |  |  |
| --- | --- | --- |
| **Eil. Nr.** | **Užpildytos formos ir kita pateikiama informacija[[7]](#footnote-8)** | **Kokiu pagrindu atitinkamas dokumentas yra konfidencialus?** |
|  | *(nurodomi dokumentai)* |  |

Vadovaujantis Viešųjų pirkimų tarnybos išaiškinimu[[8]](#footnote-9), Tiekėjo, su kuriuo bus sudaroma Sutartis šiame Pirkime,  **pasiūlymo įkainiai bus viešinami**.

Informacija, kurios atskleidimas negalimas pagal Asmens duomenų teisinės apsaugos įstatymą, yra bet kokiu atveju neviešinama.

Vadovaujantis PĮ 32 straipsnio 2 dalimi, konfidencialia negalima laikyti informacijos[[9]](#footnote-10):

1) jeigu tai pažeistų įstatymų, nustatančių informacijos atskleidimo ar teisės gauti informaciją reikalavimus, ir šių įstatymų įgyvendinamųjų teisės aktų nuostatas;

2) jeigu tai pažeistų PĮ 46 ir 68 straipsniuose ir 94 straipsnio 9 dalyjenustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga tiekėjui jo teisėtiems interesams ginti;

4) informacijos apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.

Pasirašydamas šį Pasiūlymą, tvirtintu visų kartu su Pasiūlymu pateikiamų dokumentų tikrumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens pareigos, vardas, pavardė, parašas)[[10]](#footnote-11)

SPS 1 priedas

**PASIŪLYMAS**

**LITGRID AB TURTO DRAUDIMO PASLAUGŲ PIRKIMUI**

**II PIRKIMO OBJEKTO DALIAI**

**INFORMACIJA APIE TIEKĖJĄ**

|  |  |
| --- | --- |
| Tiekėjo pavadinimas/ *Jeigu dalyvauja Tiekėjų grupė, surašomi visi dalyvių pavadinimai* |  |
| Tiekėjų grupės atsakingas partneris *(pildoma, jei pasiūlymą teikia Tiekėjų grupė)* |  |
| Tiekėjo adresas /*Jeigu dalyvauja Tiekėjų grupė, surašomi visi dalyvių adresai* |  |
| Tiekėjo juridinio asmens kodas(-ai) (tuo atveju, jei Pasiūlymą pateikia fizinis asmuo – verslo pažymėjimo Nr. ar pan.)/ *Jeigu pasiūlymą pateikia Tiekėjų grupė pagal jungtinės veiklos sutartį, nurodomi visi Tiekėjų grupės narių kodai* |  |
| Tiekėjo PVM mokėtojo kodas(-ai) |  |
| Tiekėjo / Tiekėjų grupės atsakingo partnerio sąskaitos numeris, banko pavadinimas ir banko kodas |  |
| Pasiūlymo pasirašymui Tiekėjo/Tiekėjų grupės atsakingojo partnerio įgalioto asmens vardas, pavardė, pareigos, telefono numeris ir el. paštas |  |
| Tiekėjo / Tiekėjų grupės, laimėjimo atveju, pasirašančio sutartį asmens vardas, pavardė, pareigos |  |
| Tiekėjo / Tiekėjų grupės, laimėjimo atveju, už sutarties vykdymą atsakingo asmens vardas, pavardė, telefono numeris, elektroninio pašto adresas |  |

1. **SUTIKIMAS SU PIRKIMO SĄLYGOMIS**
   1. Su Pasiūlymu pažymime, kad pateikdami savo Pasiūlymą, sutinkame su PĮ ir Pirkimo sąlygose nustatytomis Pirkimo procedūromis ir būsimos Sutarties sąlygomis.
   2. Patvirtiname, kad atidžiai perskaitėme visus Pirkimo sąlygų, taip pat Techninės specifikacijos reikalavimus, mūsų Pasiūlymas juos visiškai atitinka ir įsipareigojame jų laikytis vykdydami Sutartį. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.
2. **PASIŪLYMO KAINA**
   1. Pasiūlymo kaina nurodoma eurais.
   2. Pasiūlymo kaina nurodoma užpildant pateiktą lentelę:

|  |  |  |  |  |
| --- | --- | --- | --- | --- |
| **Eil. Nr.** | **Pirkimo objektas** | **Pasiūlymo kaina Eur be PVM[[11]](#footnote-12)** | **PVM\*** | **Pasiūlymo kaina Eur su PVM[[12]](#footnote-13)** |
| **1.** | Turto draudimo paslaugos (Pasiūlymo kaina apskaičiuojama pagal Specialiųjų pirkimo sąlygų 6 priedą „Paslaugų įkainiai“) |  |  |  |

*\*Jeigu taikomas 0 proc. ar lengvatinis PVM dydžio tarifas, prašome nurodyti, kuo vadovaujantis taikomas toks PVM dydžio tarifas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .*

1. **PASIŪLYMO GALIOJIMO TERMINAS**
   1. Pasiūlymas galioja 3 mėnesius nuo **Pasiūlymo** pateikimo termino pabaigos.
2. **KONFIDENCIALI INFORMACIJA**

Tiekėjo visas pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Lentelėje žemiau pateikiama informacija apie Pasiūlyme nurodytos informacijos konfidencialumą. Tuo atveju, jei lentelė ar jos dalis nėra užpildoma, laikoma, kad visa Pasiūlymo informacija arba atitinkama jos dalis nėra laikoma konfidencialia, išskyrus informaciją, kurios atskleidimas negalimas pagal Lietuvos Respublikos asmens duomenų teisinės apsaugos įstatymą.

|  |  |  |
| --- | --- | --- |
| **Eil. Nr.** | **Užpildytos formos ir kita pateikiama informacija[[13]](#footnote-14)** | **Kokiu pagrindu atitinkamas dokumentas yra konfidencialus?** |
|  | *(nurodomi dokumentai)* |  |

Vadovaujantis Viešųjų pirkimų tarnybos išaiškinimu[[14]](#footnote-15), Tiekėjo, su kuriuo bus sudaroma Sutartis šiame Pirkime,  **pasiūlymo įkainiai bus viešinami**.

Informacija, kurios atskleidimas negalimas pagal Asmens duomenų teisinės apsaugos įstatymą, yra bet kokiu atveju neviešinama.

Vadovaujantis PĮ 32 straipsnio 2 dalimi, konfidencialia negalima laikyti informacijos[[15]](#footnote-16):

1) jeigu tai pažeistų įstatymų, nustatančių informacijos atskleidimo ar teisės gauti informaciją reikalavimus, ir šių įstatymų įgyvendinamųjų teisės aktų nuostatas;

2) jeigu tai pažeistų PĮ 46 ir 68 straipsniuose ir 94 straipsnio 9 dalyjenustatytus reikalavimus dėl paskelbimo apie sudarytą pirkimo sutartį, kandidatų ir dalyvių informavimo, laimėjusio dalyvio pasiūlymo, sudarytos pirkimo sutarties, preliminariosios sutarties ir šių sutarčių pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

3) pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga tiekėjui jo teisėtiems interesams ginti;

4) informacijos apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.

Pasirašydamas šį Pasiūlymą, tvirtintu visų kartu su Pasiūlymu pateikiamų dokumentų tikrumą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens pareigos, vardas, pavardė, parašas)[[16]](#footnote-17)

1. EBVPD gali būti užpildytas internetu (http://ebvpd.eviesiejipirkimai.lt/espd-web/), importuojant prie Pirkimo dokumentų (CVP IS Pirkimo kortelėje esantį) pridėtą XML failą, arba PDF failą (užpildytas EBVPD turi būti atspausdinamas, pasirašomas ir nuskenuotas pridedamas prie Pasiūlymo dokumentų).

   EBVPD pildymo instrukcija: <http://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf> [↑](#footnote-ref-2)
2. Pagal Lietuvos Respublikos civilinio kodekso 2.140 straipsnio 1 dalį, juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal Lietuvos Respublikos civilinio kodekso 2.142 straipsnio 1 dalį, įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-3)
3. Nurodytas maksimalus Pirkimo objekto kiekis. [↑](#footnote-ref-4)
4. Kaina Eur be PVM apskaičiuojama padauginant įkainį Eur be PVM iš nurodyto preliminaraus/maksimalaus/konkretaus kiekio. [↑](#footnote-ref-5)
5. Tai nėra Pirkėjo įsipareigojimas Laimėjusiam Tiekėjui sumokėti nurodytą sumą Sutarties galiojimo laikotarpiu ir bus naudojama tik pasiūlymų vertinimui. Laimėjusiam Tiekėjui bus sumokama tik už faktišką kiekį. [↑](#footnote-ref-6)
6. Pasiūlymo kaina Eur su PVM turi apimti visas išlaidas, visus mokesčius ir apmokestinimus, mokėtinus pagal galiojančius Lietuvos Respublikos įstatymus.

   Jei Tiekėjas nėra PVM mokėtojas arba *paslaugos*  yra neapmokestinamos PVM pagal Lietuvos Respublikos pridėtinės vertės mokesčio įstatymą, grafoje „PVM“ rašoma – 0, o grafoje „Pasiūlymo kaina Eur su PVM“ įrašoma ta pati suma kaip ir grafoje „Pasiūlymo kaina Eur be PVM“. **Jei Tiekėjas nėra PVM mokėtojas arba paslaugoms nėra taikomas PVM arba taikomas lengvatinis PVM, Tiekėjas turi nurodyti PVM netaikymo ar lengvatinio PVM taikymo pagrindimą.** [↑](#footnote-ref-7)
7. Atskiri dokumentai ar šiuose dokumentuose pateikiama informacija gali būti nurodoma atskirose eilutėse, atsižvelgiant į informacijos konfidencialumą. [↑](#footnote-ref-8)
8. [*https://klausk.vpt.lt/hc/lt/articles/115005730625-Kaip-turi-b%C5%ABti-suprantamas-konfidencialumas-vie%C5%A1uosiuose-pirkimuose-*](https://klausk.vpt.lt/hc/lt/articles/115005730625-Kaip-turi-b%C5%ABti-suprantamas-konfidencialumas-vie%C5%A1uosiuose-pirkimuose-) [↑](#footnote-ref-9)
9. Daugiau apie konfidencialumą viešuosiuose pirkimuose VPT parengtoje metodikoje: <http://vpt.lrv.lt/uploads/vpt/documents/files/mp/konfidenciali_informacija.pdf> [↑](#footnote-ref-10)
10. Jei Pasiūlymą Pirkimui pasirašo vadovo įgaliotas asmuo, prie Pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę. [↑](#footnote-ref-11)
11. Tai nėra Pirkėjo įsipareigojimas Laimėjusiam Tiekėjui sumokėti nurodytą sumą Sutarties galiojimo laikotarpiu ir bus naudojama tik pasiūlymų vertinimui. Laimėjusiam Tiekėjui bus sumokama tik už faktišką kiekį. [↑](#footnote-ref-12)
12. Pasiūlymo kaina Eur su PVM turi apimti visas išlaidas, visus mokesčius ir apmokestinimus, mokėtinus pagal galiojančius Lietuvos Respublikos įstatymus.

    Jei Tiekėjas nėra PVM mokėtojas arba *paslaugos*  yra neapmokestinamos PVM pagal Lietuvos Respublikos pridėtinės vertės mokesčio įstatymą, grafoje „PVM“ rašoma – 0, o grafoje „Pasiūlymo kaina Eur su PVM“ įrašoma ta pati suma kaip ir grafoje „Pasiūlymo kaina Eur be PVM“. **Jei Tiekėjas nėra PVM mokėtojas arba paslaugoms nėra taikomas PVM arba taikomas lengvatinis PVM, Tiekėjas turi nurodyti PVM netaikymo ar lengvatinio PVM taikymo pagrindimą.** [↑](#footnote-ref-13)
13. Atskiri dokumentai ar šiuose dokumentuose pateikiama informacija gali būti nurodoma atskirose eilutėse, atsižvelgiant į informacijos konfidencialumą. [↑](#footnote-ref-14)
14. [*https://klausk.vpt.lt/hc/lt/articles/115005730625-Kaip-turi-b%C5%ABti-suprantamas-konfidencialumas-vie%C5%A1uosiuose-pirkimuose-*](https://klausk.vpt.lt/hc/lt/articles/115005730625-Kaip-turi-b%C5%ABti-suprantamas-konfidencialumas-vie%C5%A1uosiuose-pirkimuose-) [↑](#footnote-ref-15)
15. Daugiau apie konfidencialumą viešuosiuose pirkimuose VPT parengtoje metodikoje: <http://vpt.lrv.lt/uploads/vpt/documents/files/mp/konfidenciali_informacija.pdf> [↑](#footnote-ref-16)
16. Jei Pasiūlymą Pirkimui pasirašo vadovo įgaliotas asmuo, prie Pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę. [↑](#footnote-ref-17)